Το 2013 δεν θα υπάρξει ανάπτυξη, δεν θα έρθουν καλύτερες μέρες, δεν θα υπάρξουν αυξήσεις μισθών και δε θα δημιουργηθούν νέες θέσεις εργασίας. Γιατί η επίθεση θα συνεχιστεί με ακόμα πιο άγρια χαρακτηριστικά. Ωστόσο, τα διδάγματα των τελευταίων 3 ετών είναι πολλά: οι μεγαλειώδεις απεργίες και διαδηλώσεις, η απεργία των Χαλυβουργών, τα μέτωπα αντίστασης που εμφανίζονται κάθε μέρα είναι εμφανή παραδείγματα του ότι ο κόσμος είναι εδώ και παλεύει. Είναι παραδείγματα του ότι ο κόσμος αποφάσισε να μην σκύψει το κεφάλι, αλλά να αντισταθεί και να παλέψει. Να ακολουθήσει το δρόμο του αγώνα και να παλέψει για το δικαίωμά του στη ζωή.